《石泉道中和绵州通判李朝散见寄》
宋代·吕陶

深僻崎危不厌过，欲将涓滴助恩波。蹑云高步三休在，踏雪清寒一倍多。

依约度溪投野店，逡巡扶杖历新坡。初春此去才旬日，屈指流年奈老何。

作者简介：（1027—1103）成都人，字元钧，号净德。仁宗皇祐间进士。神宗熙宁三年举制科，对策枚数王安石新法之过，出通判蜀州。哲宗元祐初，擢殿中侍御史，首上邪正之辨，劾新党蔡确、韩缜、张璪、章惇等。累迁中书舍人，进给事中。哲宗亲政，知陈州。坐元祐党夺职，责衡州居住。徽宗立，复集贤殿修撰、知梓州，致仕。有《净德集》。